b'\n_START_ARTICLE_\nDr\xc5\xbeavni zbor (Avstrijsko cesarstvo)\n_START_PARAGRAPH_\nDr\xc5\xbeavni zbor (nem\xc5\xa1ko Reichsrat) je bil dvodomni parlament Avstrijskega cesarstva (1861-1865) oziroma avstrijskega dela Avstro-Ogrske (Cislajtanije, 1867-1918)._NEWLINE_Sestavljala sta ga dva domova: gosposka zbornica (nem\xc5\xa1ko Herrenhaus) in poslanska zbornica (nem\xc5\xa1ko Abgeordnetenhaus). V gosposko zbornico je cesar neposredno imenoval predstavnike visokega plemstva, nekatere cerkvene dostojanstvenike in posameznike, posebno zaslu\xc5\xbene za dr\xc5\xbeavo (taka sta bila na primer Fran Miklo\xc5\xa1i\xc4\x8d in Oto Detela), medtem ko so bili poslanci izvoljeni. Do leta 1873 so jih volili v de\xc5\xbeelnih zborih, pozneje pa neposredno. Volilna pravica je bila vseskozi omejena na mo\xc5\xa1ke, sprva so lahko volili mo\xc5\xa1ki, ki so presegli gmotni cenzus, leta 1907 pa je bila uvedena splo\xc5\xa1na volilna pravica.'